
Участници:
Мъже
Жени
Деца
АУРИКА
СПАНЯ 
ИОНЕЛА
КРИСТОФОР
МАМА СУЛФИНА
ДЕЦА
ДЖАНИ
ИРИНА
КОДРУЦ 
ФЛАКАРА
ШОНИ
РОЗА
ДЖИДЖИ
РЕНАТА
РЕЛУ
РОДИЯ
МИРЧА
МИНОДОРА
СЕБИ
КОРИНА
ПРОФЕСОР ТОМА
ЗАМБИЛА
ТИЕРИ
ХЕРМИНА

МАРИЧИКА

АРЖЕНТИНА

ПИСИ


ПРОДАВАЧКИ

Дълго фоно може да превъртите до 02:40

Надписи

РЕЛУ:
Имаш ли нож?
ПРОФЕСОР ТОМА:
Не, нямам… 
РЕЛУ:
Да ти видя лицето!
ПРОФЕСОР ТОМА:
Ето, нямам… Чист съм.
РЕЛУ:
О, ..важна клечка, а? И колко добре си облечен!... Какво искаш бе?

ПРОФЕСОР ТОМА:
Искам ..да видя онова момиче, което намерихте и доведохте тук…

РЕЛУ:
никого не сме намирали!
ПРОФЕСОР ТОМА:
Сенатора ми каза…

РЕЛУ:
Защо идваш посред нощ? Чупката! Ще се развикам, ще се събере целият табор, ще те накълцат.
ПРОФЕСОР ТОМА:
Тихо! Моля те…Виж !
РЕЛУ:
Разкарай се!
ПРОФЕСОР ТОМА:
Сенатора ме изпрати тук, аз съм лекар, трябва да я видя!
РЕЛУ:
Я ме остави на мира! Нямаш работа тук… Ако Сенаторът ти е казал, трябваше да дойдеш заедно с него, а не така като разбойник. Разкарай се! 
ПРОФЕСОР ТОМА:
Не разбирам…
РЕЛУ:
Какво не разбираш?… Сенаторът казал ли ти е, че ние тук не убиваме хора? Дебнеш, промъкваш се покрай караваните? И искаш да ти повярвам… 
ПРОФЕСОР ТОМА:
Ще ти дам един милион…. един милион….
РЕЛУ:
Остави, не се продавам… 
ПРОФЕСОР ТОМА:
Нямам повече пари…

РЕЛУ:
Ти не разбра ли, че не се продавам? Искаш да почна да викам и да събудя цялата шатра ли?

ПРОФЕСОР ТОМА:
Млъкни. Тръгвам си…

РЕЛУ:
Махай се!

ПРОФЕСОР ТОМА:
Добре, добре…

РЕЛУ:
Тръгвай!

ПРОФЕСОР ТОМА:
Добре.. Махам се…

КОДРУЦ:
Иска ми се да запазя това чувство в себе си   за цял живот…

ИРИНА:
Дядо ми казваше, че живот без любов е ..като градина, никога неогряна от слънце…

КОДРУЦ:
Нашата градина винаги ще бъде пълна с цветя…
ИРИНА:
И  с  пеперуди и славеи  ..и детски гласове… Никога не съм говорила така след нощ с мъж!
КОДРУЦ:
С много мъже ли си била?
ИРИНА:
Ревнуваш ли?
КОДРУЦ:
Да. И то много… Ще те изпия. Колко си красива!...
ИРИНА:
Ще ме изпиеш?… Какво е това?
КОДРУЦ:
Прости ми, понякога се изразявам така…  таборът е  в душата ми…
ТИЕРИ:
Не плачи. ..Не е болка за умиране …
РОЗА:
По- лошо от смърт е… Никога няма да ме обикне…

ТИЕРИ:
А ти него?

РОЗА:
Има ли значение какво изпитвам?

ТИЕРИ:
Ти обичаш ли го?

РОЗА:
Нашите закони са ни дадени от предците ни и трябва да бъдат спазвани… мама казва, че една жена може да се омъжи за мъж, когото не обича! ..С времето свиква и… така създава семейство

ТИЕРИ:
А любовта? Къде е?

РОЗА:
Любов?… Ако ме вземе за жена… ще ме опознае. ..И след като  ме опознае ще ме хареса, след като ме хареса  ...надявам се ..че ще ме обикне… Ако това е моята съдба… Трябва да я приема!
ТИЕРИ:
А.. той какво казва? Той е доктор, умен човек…
РОЗА:
Той е циганин… Какво би направил на мое място?
ТИЕРИ:
Бих избягал далеч… далеч…V
РОЗА:
Не мога да го направя... няма как да избягам…

ТИЕРИ:
Ще дойда с теб…

РОЗА:
Аз съм дъщеря на Стате!

ТИЕРИ:
Кралице моя… Ще съм щастлив да бъда.. твой роб,  аз целувам земята по която стъпваш… /фоно je veux/ … VV
КРИСТОФОР:
Ти няма ли да си лягаш?
РЕЛУ:
Няма с кого…

КРИСТОФОР:
Ти си знаеш…

РЕЛУ:
Татко!

КРИСТОФОР:
Какво?

РЕЛУ:
Дойде един, каза че е лекар, че Сенатора го бил пратил, но го изгоних…
КРИСТОФОР:
Защо? Може да е било така?
РЕЛУ:
Стига татко! Всички ме мислите за глупав, но ако е истина, ако Сенатора наистина го е пратил, щеше ли да идва през нощта и да се крие в храстите. Когато Сенатора идва крие ли се?
КРИСТОФОР:
За това не помислих…
РЕЛУ:
Ако са го пратили онези, които са хванали Лимонка? И сега идва да я прибере? Дори ми предложи пари. Един милион.
КРИСТОФОР:
Как изглеждаше?
РЕЛУ:
Висок, ..добре облечен. Имаше малка брадичка. Ако казва истината, утре ще дойде със Сенатора, но няма да дадем Лимонка!
КРИСТОФОР:
Стига, момчето ми, върви да спиш!
РЕЛУ:
Ще си лягам, капнал съм от умора!
ДЖАНИ:
Чуй ме жено… Искаш ли.. да ми родиш дете?
РОДИЯ:
....  Джовани, аз съм бедно момиче… нямам пари да гледам деца.
ДЖАНИ:
Дай ми една цигара… ето там на шкафчето са. ...Писна ми от този живот. Заминавам за Франция ....да работя
РОДИЯ:
Какво ще работиш там?
ДЖАНИ:
Ще стана човек на Стате… Ти видя ли колко пари има тоя? Има килограми.. злато, пари, бижута. Не е като баща ми. Циганин, който не лъже, не краде, а и мен кара да съм честен. Да си виждала честен циганин?
РОДИЯ:
Виж, Джани… Чичо Аурика е уважаван от  цигански народ…
ДЖАНИ:
Вината е само на оня Кристофор, оня му пълни главата с глупости. Но аз не искам да съм такъв. Беден и честен, друг път! Не а аз! Ще работя за Стате..  Чуй…

РОДИЯ:
Какво?

ДЖАНИ:
Ще избягаш ли с мен за Франция? 
РОДИЯ:
А Замбила?
ДЖАНИ:
Да върви по дяволите  тая глупачка! Да върви при майка си да продава цветя на Гарата,  и да гледа на боб по цял ден… ‘щото само за това става… Кажи, идваш ли с мен?
РОДИЯ:
Не мога,  Джани… не се сърди… срам ме е от чичо Аурика. Ако не беше той щях да умра от глад. Не мога да избягам просто ей така…
ДЖАНИ:
Ще ми бъде мъчно за теб… румънко!  ..Ще го направим ли още веднъж? Хайде!
РОДИЯ:
Щом казваш…
ДЖАНИ:
Виж… сложи си това… много ми харесват!
РОДИЯ:
Стига Джани…
ДЖАНИ:
Моля те, заради мен!

РОДИЯ:
Не ми харесва … 
ДЖАНИ:
Моля те… Хайде ще си прекараме добре…
РОДИЯ:
Добре…
ДЖАНИ:
Ще те изпапкам…V
КОДРУЦ:
„Не забравяй днешния ден… това е първата сутрин от нашия живот заедно! Обичам те, Ирина!„ V  Какво правиш?
ИРИНА:
Изплаших ли те?

КОДРУЦ:
Помислих, че си си тръгнала.
ИРИНА:
Дойдох за да остана с теб… Благодаря ти…

КОДРУЦ:
За какво?

ИРИНА:
За това, че ме правиш щастлива.. и си нежен с мен…
ДЖИДЖИ:
Имам ужасно главоболие! Маричико кажи някой виц за Молдовци! Хайде, казвай!

МАРИЧИКА:
Но аз не знам…

ДЖИДЖИ:
Как така не знаеш?

МАРИЧИКА:
Не знам…

ДЖИДЖИ:
Слушай: ..Кафето е.. горчиво, хлябът е сух…
ХЕРМИНА:
И сладкото е кисело! Не си го изкарвай на Маричика, защо все се заяждаш с нея!
ДЖИДЖИ:
Хермина! Не съм в настроение за кавги! Слушай! Искаш ли аз да ти разкажа виц за молдовци?... знаеш ли защо молдовците не хващат СПИН? Защото и тази болест си има гордост.
ХЕРМИНА:
Джиджи!
ДЖИДЖИ:
Какво, скъпа? Къде е Феличия?
ХЕРМИНА:
В стаята си … не слиза преди девет…

ДЖИДЖИ:
Да внимаваш! От днес  нататък ти лично отговаряш за нея. График! Къде ходи, в колко часа?С кого се среща? Всичко, всичко,  искам поне нея да не изгубим, защото, останалите…

ХЕРМИНА:
А Флори?

ДЖИДЖИ:
Какво за Флори?

ХЕРМИНА:
Ами, кога ще намериш време да се погрижиш за нея? Тя винаги има нужда от теб…

ДЖИДЖИ:
Сестра ми! Искам да ти напомня, че живееш в моята къща.
ХЕРМИНА:
Да и ти отгледах децата…
ДЖИДЖИ:
Така е, отгледала си ги…, отгледала си ги. Но няма да ми се месиш в личния живот! Ясно ли ти е?
ХЕРМИНА:
Ясно… а с Ирина какво ще правиш?
ДЖИДЖИ:
Коя Ирина? Ирина вече не ми е дъщеря! Вече не, отказах се от нея! Да прави каквото иска, не ме интересува! Много огладнях…
ХЕРМИНА:
Как може да говориш така, Джиджи?
ДЖИДЖИ:
Какво съм казал? Виж, кафето е много добро, хлябът е пресен… ъъъ… спокойно момиче… нямам нищо против молдовците, аз с циганите си имам проблеми, с молдовците не… Харесвам Еминеску. Крянга? Караджале?
ХЕРМИНА:
Той не е молдовец!
ДЖИДЖИ:
Така е, Караджале не е, но и него харесвам. Да ти е сладко Джиджи! Добър апетит, който работи трябва да яде!
ИРИНА:
Какво? Тръгваш ли?
КОДРУЦ:
Да… работя в спешното, да не би да забрави?... часовника… 

ИРИНА:
Добре, но като свършиш искаш ли да идем на пазар?...

КОДРУЦ:
Да… може да се срещнем навън…
ИРИНА:
Заповядай… ще направя списък с нещата, от които имаме нужда… за да създадем повече уют тук

КОДРУЦ:
Днес няма ли да ходиш на лекции?
ИРИНА:
Не, няма… но ще мина за малко през кабинета на Рената.
КОДРУЦ:
Тя на чия страна е?
ИРИНА:
На моя мисля. Рената винаги ме е обичала.
КОДРУЦ:
Може някой ден да обядваме заедно… да ме запознаеш с племенниците ти…
ИРИНА:
Страхотна идея… ще го направим!
РЕЛУ:
Ей малкия! Защо даваш такава голяма гума на това малкото? Дай му по-малка!
ДЕЦА: 
Ние си играем заедно?
ЗАМБИЛА:
Цяла нощ е бил при тая!
РЕЛУ:
Откъде знаеш?
ЗАМБИЛА:
Усещам го, знам го. А ако го хвана ще го убия, казвам ти!
РЕЛУ:
Затваряй си устата глупаво жено, свекървата ти ще те посини от бой.
ЗАМБИЛА:
Защо бе, да не съм вчерашна, я?Да му мълча, а той по цял ден да ходи по любовници. Непрокопсаник!…  /Къде беше  проклет нещастник? Къде? Казвай!
ДЖАНИ:
При майка ти, и какво?

ЗАМБИЛА:
Ей…

ДЖАНИ:
Готово ли е яденето?

ЗАМБИЛА:
Джани, теб поне малко грижа ли те е за душицата ми, а? Кажи ми пука ли ти за мен? С живота ми ли искаш да се подиграеш?
ДЖАНИ:
Какво ти става бе жено? Светът май ти е крив днес.
ЗАМБИЛА:
А бе, че имаш любовници, имаш, нищо, но да го правиш на…Чакай! /брои крачките/ ...на седем крачки от моята каравана! Слушай!Ходи по любовници, дявол да те вземе, но не и близо до моята къща, защото къщата си е къща, Джани!
ДЖАНИ:
Ако не млъкнеш ще те цапна, върви по дяволите! Стига, че вече ме боли главата!
ЗАМБИЛА:
Държиш ли поне малко на мен?
ДЖАНИ:
Да бе! Колкото циганин на работа… Слагай да ям, че съм гладен! Какво правиш нещастнице?
ЗАМБИЛА:
Да ти сготви оная при която си прекарал нощта, ‘щото аз вече не те понасям! Разбра ли? Дявол да ме вземе, ако още сега не отида и не я убия! Дяволска кучка!

СЕБИ:
Нещо не е наред ли?

АСИСТЕНТКА:
Не, напротив
СЕБИ:
А, да… добре. .. Чакай, аз ще го попълня. Разказвай!

КОДРУЦ:прек
Остави ме…

СЕБИ:прек
Как беше?

КОДРУЦ:
Подробности ли искаш?

СЕБИ:
Не.. Кажи, баща й не се ли появи с полиция, не направи ли скандал?
КОДРУЦ:
Той не ме интересува… Ирина вече е моя, разбираш ли?
СЕБИ:
Ами плановете на баща ти?...
КОДРУЦ:
баща ми е разумен човек, ще ме разбере, надявам се да разбере.
СЕБИ:
Каза, че циганката, която са избрали за теб е хубава.
КОДРУЦ:
Интересува ли те?
СЕБИ:
Ами, не точно, но бих искал да опитам с някоя циганка… разбрах че били огнени
КОДРУЦ:
Не става, ако си легнете, трябва да се ожените…  обвързваш се завинаги!
СЕБИ:
Я виж ти! Значи вие спите с нашите, а вашите са светици, а?
КОДРУЦ:
Да не би аз да съм писал правилата?
СЕБИ:
За съжаление не.… Какво? Ще излезем ли по мъжки да изпием по една бира? Или трябва да поискаш разрешение, а?...

КОДРУЦ:
Днес не мога, ще ходим с Ирина да пазаруваме…

СЕБИ:
Е, знаех си.
КОДРУЦ:
Ще се видим утре.
ИРИНА:
Знаеш ли? Днес ще ходим да пазаруваме?

РЕНАТА:
Така ли?

ИРИНА:
Трябва да направя някой промени в дома… в нашия дом. Не се ли радваш за мен?

РЕНАТА:
Напротив… Но защо ли сърцето ми се свива..

ИРИНА:
защо?

РЕНАТА: 
Защото е циганин… Стой, не скачай като попарена! Какво толкова!... знаеш че не съм съгласна с всичко, което казва татко, но циганинът си е циганин дори по Великден…

ИРИНА:
Какво имаш предвид? Не разбирам тази мъдрост…

РЕНАТА:
Че ще ти обърне гръб, когато си мислиш, че всичко е наред… Да не би да е женен за някоя циганка?
ИРИНА:
Как така, Рената? Той е лекар като теб… Не е от ония цигани, които се женят на 10 години...
РЕНАТА:
Защо си толкова.. сигурна? Била ли си в къщата му?
ИРИНА:
Добре, успя да ме ядосаш! Дойдох да ти кажа колко съм щастлива, а ти… Имам работа, тръгвам си!
РЕНАТА:
Не ме разбирай погрешно! Ирина…
КРИСТОФОР:
А… не, не, не, чети…
АРЖЕНТИНА:
Не искам повече, не искам… трудно е, не мога повече, гладна съм

КРИСТОФОР:
И на бебето му е трудно да се научи да ходи, но го прави стъпка по стъпка… същото е и с буквите… Хайде.. сега да пишем…
АРЖЕНТИНА:
Не искам…/ Какво да пиша?
КРИСТОФОР:
Ана има ябълки…
АРЖЕНТИНА:
Еха! Ана има ябълки…Откраднала ли ги е?
КРИСТОФОР:
Не! Имала е ябълково дърво в двора си. Хайде пиши…
ЗАМБИЛА:
Кучка… дяволска жена си ти, защо не  си гледаш живота! Дяволица си ти! Защо ми взимаш мъжа безсрамнице? Кажи ми защо? Излез нещастнице и ми отговори!  Защо ми крадеш мъжа?

Родия
Какво врещиш?

Замбила
Кучка такава!

РОДИЯ:
Какво ти става, бе жено?

ЗАМБИЛА:
Защо ми крадеш мъжа?

РОДИЯ:
Никой не ти го краде. Той си е твой…
ЗАМБИЛА:
Как така мой? 

РОДИЯ:
Спи ли в твоето легло, обича ли те, уважава ли те, живее ли с теб?

ЗАМБИЛА:
Е и?

РОДИЯ:
Аз не съм имала такъв мъж!

ЗАМБИЛА:
И какво като си нямала? Трябва ли заради това Господ да наказва мен Какъв ти е проблемът?

РОДИЯ:
Нямам каквото имаш ти
ЗАМБИЛА:
И какво, искаш да ти дам това, което е мое за да си щастлива? Ти и така имаш повече от достатъчно!
РОДИЯ:
Хайде набий ме… но не сега, защото съм изморена,....после…
КРИСТОФОР:
Така…
АРЖЕНТИНА:
Кои се карат, а?

КРИСТОФОР:
Не ни засяга. Учим, не сме в междучасие!

АРЖЕНТИНА:
Замбила е!

ХЕРМИНА:
Да… кой? Разбира се! Един момент! Ионела… пиленце! Майка ти се обажда, майка ти е на телефона…
ИОНЕЛА:
Ало, мами… мислих, че си ме забравила!
МАЙКАТА НА ИОНЕЛА: 
Как ще те забрави мама..Добре ли си?
ИОНЕЛА:
Да, добре съм. Сега съм у чичо Джиджи, защото баба почина и леля Хермина се грижи за мен…
МАЙКАТА НА ИОНЕЛА:
Да знам, Лука ми каза. Пиленцето на мама… скоро ще се върна и ще те взема в Испания. Да  слушаш чичо Лука
ИОНЕЛА:
Кога ще дойдеш?
МАЙКАТА НА ИОНЕЛА:
Ще дойда, когато събера пари, като  съберем пъпешите.
ИОНЕЛА:
Кое?

МАЙКАТА НА ИОНЕЛА:
Пъпешите… До чуване мила, целувам те !

ИОНЕЛА:
Мами, ти имаш ли телефон?

МАЙКАТА НА ИОНЕЛА:
Не нямам, живея в една ферма, където няма телефон. Чао миличка, целувам те!

ИОНЕЛА:
Мами… кога ще дойдеш? Мами, кога?.. Прекъсна… не ми каза кога ще се върне… но  ще дойде…

ХЕРМИНА:
Скъпа, щом ти е казала, че ще си дойде, значи ще си дойде пиленце,  хайде успокой се, леля Хермина е с теб. Тя ти обеща, че ще си дойде…

РОДИЯ:
Кучко, знаеш ли как дойде при мен Джани? Ето така! Ето така дойде! Знаеш ли как си тръгна сутринта? Така!
ЗАМБИЛА:
Ти! Проклета да си кучка такава! Пусни ме да изляза и ще видиш ти!Ще те науча
АУРИКА:
Какво ви има, побъркали ли сте се?
ЗАМБИЛА:
Миналата вечер твоя Джуваер не си спа вкъщи, а сутринта го видях да излиза от караваната на тази мръсница…
АУРИКА:
Успокойте се..Проклети жени!
ЗАМБИЛА:
Ау! Край, край! Не мога повече! Отивам при мама, отивам да продавам цветя!
АУРИКА:
Стига!
ЗАМБИЛА:
Къде е онова животно? Няма да живея повече с него!

МАМА СУЛФИНА:
Нещастнице, да не си посмяла да говориш така за момчето на Краля, за да не те накаже Господ, чуваш ли?
АУРИКА:
Кажи на Джани да дойде тук!

РЕЛУ:
Ще падне бой

КОДРУЦ:
За теб… принцесо моя!

ИРИНА:
Благодаря ти…  шейх Кодруц! Това са любимите ми цветя?

КОДРУЦ:
Така ли? Съжалявам че закъснях, търсих място да паркирам…

ИРИНА:
Не се притеснявай…Спомних си, че когато бяхме малки идвахме тук с мама и си  купувахме всичко, което ни трябваше за училище…

КОДРУЦ:
Не искам да си тъжна

ИРИНА:
Не съм.... Ако майка ми беше жива, ..сега щеше да се радва за нас
КОДРУЦ:
Ще влизаме ли? 
ИРИНА:
Хайде!
ДЖАНИ:
Спокойно човече! Да не би да сме в затвора?

АУРИКА:
Джани.. защо ме опозоряваш така? ..Черниш името ми! При мен: жената си е жена и курвата…ъъъ и къщата, къща… виж как  ме изнерви!

МАМА СУЛФИНА:
Жената е най големия враг на един мъж… превръща го от човек в нищо и половина

ДЖАНИ:
Защо се държите така с мен? Край! Пет пари не давам за тоя катун! Тръгвам си! Тръгвам си от тук!
АУРИКА:
Ей!
ДЖАНИ:
Остави ме!

АУРИКА:
Ако още веднъж кажеш нещо за табора, ще те прокълна! 
КРИСТОФОР:
Трябва да е станало недоразумение… Джани не говори така, защото ще съжаляваш. Не искаше ли да заемеш мястото на баща си?
РЕЛУ:
Как ще стане Крал след като е откраднал колата на Парфумат… а?
АУРИКА:
Какво?
КРИСТОФОР:
Какво си направил?
ДЖАНИ:
Полудя ли?
РОЗА:  
Какво е това тъпо място?
МОНОДОРА:
Свекърва ти каза, че тук имало много луксозни магазини за булки.
РОЗА:
Ако я слушах как да се обличам, щях заприличам на коледна елха…
МИНОДОРА:
Трябваше да поканиш и Медальон за да ни е по-забавно.
РОЗА:
Да бе… Как сменихме Париж за това село, не разбирам!
МИНОДОРА:
Млъквай, че ще те чуе полицията
ИРИНА: 
Ела да погледнем тук! Хайде, ела!

КОДРУЦ:
Добре, но не искаш ли да купим нещо? От кога обикаляме… 

ИРИНА:
Разбира се, ще купим, но първо трябва да разгледаме, след това ще купуваме.

КОДРУЦ:
Добре. Какво ще купим?
ИРИНА:
Погледни! Трябва ни рамка за.. снимка. Днес ще си направим снимка, нали?
КОДРУЦ:
Добре ще купим рамка, друго?
ИРИНА:
Да… трябва ни още … чаршафи. Определено ни трябват чаршафи!
КОДРУЦ:
Чаршафи ли? Тук не виждам да се продават чаршафи, скъпи. 
ИРИНА:
Да…прав си.  Но рамки все пак имат! Ето!
КОДРУЦ:
Рамки!
ИРИНА:
Да.

КОДРУЦ:
Имате ли такава рамка в златно? Със златно покритие ли е?

ИРИНА:
Ще ми покажете ли тази?

ПРОДАВАЧКА:
Тази е със сребро и е много красива.

КОДРУЦ:
А със злато няма ли?

ПРОДАВАЧКА:
Не сме имали и не мисля, че ще получим…
СПАНЯ: 
Нали ви казах, че тук ще намерим всичко, което ни трябва? .....Мале колко много ми харесва тази рокля! 
ФЛАКАРА:
Вземаме я!

СПАНЯ:
Госпоице, я кажете колко струва тая рокля?

ПРОДАВАЧКА:
24 милиона.

СПАНЯ:
Колко? Много е евтина… вече изобщо не ми харесва! Хич даже. Чуй ме момиче, аз не съм коя да е. Аз съм съпруга на Циганския крал и искам рокля с камъни Жаваровски и да е шита със златни конци! Дай нещо такова...

ПРОДАВАЧКА:
Със златни конци нямаме,правят се по поръчка.

СПАНЯ:
Нямаме време да поръчваме,  ‘щото бързаме със сватбата. Я разкарай се от тука сами ще намерим това, което търсим!
 ФЛАКАРА:
Бягай! Бягай от тука, моме!...
СПАНЯ:
Амаха! Флакаро, я виж колко струва!  ти можеш да четеш.
ФЛАКАРА:
О! Много е скъпа! Вземаме я! Розо! Розо! Къде си?
СПАНЯ:
Ела тук да пробваш тази роклята! Хайде бе отиди да я облечеш! Я виж ти колко е красива! Виж!
МИНОДОРА:
Мамо! И на мен какво? На мен няма ли да ми купиш нещо?

СПАНЯ:
Сестра ти се омъжва, не ти!

ФЛАКАРА:
Госпожо дайте на тая нещо, все пак ще бъде шаферка!
МИНОДОРА:
Искам  една лоло

ПРОДАВАЧКА:
Моля?

МИНОДОРА:
да е червена, за да не ме урочасат роднините! 
АУРИКА:
Наистина ли си  откраднал колата на Парфумат?... Ти… синът на Аурика Фиерару си откраднал?... Отгледах те като принц… Грижих се за теб, а ти казваш, ....че пет пари не даваш за табора! … Махай се от очите ми!... Повече никога не искам да те виждам, щом парите са по-важни за теб…
ЗАМБИЛА:
Да умра, ако някога се върна в тоя катун… да знаеш!  А теб, нещастнико ще те прокълна, никога жена да нямаш, все любовници да ти изяждат парите, гол и бос и гладен да ходиш!
АУРИКА:
Затваряй устата, жено!

ЗАМБИЛА:
Ти си разбран човек, но да знаеш, че аз с този повече няма да живея! Край! Отивам при мама, ще продавам цветя на гарата

МАМА СУЛФИНА:
Я се спри, глупачко! Всеки  мъж си има любовници…

РОДИЯ:
Не съм му любовница

МАМА СУЛФИНА:
Ама ти беше хубаво...в кревата му, а?

ЗАМБИЛА:
Откъде знаеш? Видение ли си имала?
МАМА СУЛФИНА:
Затваряй си устата, ще те прокълна, 
РОДИЯ:
Ще  правя каквото си искам! (карат се)

ИРИНА:
Да отидем до онзи магазин за чаршафи!

КОДРУЦ:
Ирина, моля те…

ИРИНА:
близо е!

КОДРУЦ:
Ще ти купя нещо златно.

ИРИНА:
Ама… аз не нося злато, не искам да ми се сърдиш, но наистина не нося

КОДРУЦ:
Когато един циганин обича, облича жената в злато. Ела, нека поне разгледаме. …Виж! Не ти ли харесват?... Красиви са, големи, златни, харесват ли ти?

ИРИНА:
Да, но погледни, не са от злато, това е сребро.

КОДРУЦ:
Да, сребро е. Кой го е измислил това позлатено сребро? ...Добре, виж ..ще помоля майка си да ти направи голям накит.
ИРИНА:
Да ми направи накит?...

КОДРУЦ:
Да.
ИРИНА:
На мен? 
Кодруц
Да

Ирина
И с какво да го нося, с дънки или.. чанта….
КОДРУЦ:
С нищо…гола
ИРИНА:
А, гола и с накит?

КОДРУЦ:
Да…

ИРИНА:
Добре ако искаш така… тогава бих могла да го нося!

КОДРУЦ:
Тези не ти харесват. Добре, хайде! Ще ти взема нещо друго, ще ти взема  не знам… един пръстен, една златна гривна, нещо! Ще го измислим!

ШОНИ:
Стой! Стой! 
ЗАМБИЛА: 
Ти пък какво искаш? Всички ходите при тая Какво ви е направила, по дяволите ви?
ШОНИ:
Тази нощ Замбила бе с мен…
ЗАМБИЛА:
Какво говориш бе, ти луд ли си, как така съм била с теб?

ДЖАНИ:
Майко мила…

ШОНИ:
Родия, Родия беше с мен…

АУРИКА:
Помисли пак, да не е била Спаня?

ШОНИ:
Не тази нощ ...Родия бе с мен…

АУРИКА:
Истина ли е?

РОДИЯ:
Да… Цяла нощ бях при нея, на сутринта дойде Джани за да ми донесе нещо и Замбила го е видяла да излиза от караваната…

АУРИКА:
Истината ли казва Шони?
РОДИЯ:
Да чичо… истина е!

АУРИКА:
Ще си тръгваш ли?

ЗАМБИЛА:
Няма да си ходя, татко…

ДЖАНИ:
Остави я да се маха, махай се! Тръгвай си, не ми трябваш. Върви при майка си! Ще се върнеш чак когато ти кажа!

АУРИКА:
Ти да си затваряш устата, още не си ми казал какво е станало с колата на Парфумат…

СПАНЯ:
Ела Флакъро! Ела да видиш, ей сега ще излезе!

ФЛАКАРА:
Ела да те видя!

СПАНЯ:
Розо! Идвай!

ФЛАКАРА:
Ооооо! Господи! Как да омъжа това момичеее…Господииии! Ще си има мъж и ще ни остави самиии… Бооооже, маминото ми то… Къде си ? Бооооже!
МИНОДОРА:
Мамо, недей да плачеш, всички момичета трябва да се омъжат! Аз самата едва ще дочакам! 
СПАНЯ:
Пу!
ФЛАКАРА:
Какво ти става бе жено?
СПАНЯ:
Не искам да я урочасам! Много е красива, страшно красива…
ФЛАКАРА:
Колко е красива!
СПАНЯ:
Флакъро, да пробва и тая рокля!
ФЛАКАРА:
Оная евтината? Къде отиваш, много е евтина!
СПАНЯ:
Евтина е, а? Забравих жено, че е евтина! Няма да я облича!
ФЛАКАРА:
Ето! Харесва ли ви? Пляскайте! Ела насам!

СПАНЯ:
Хайде! Погледни я! Ела и ти да я видиш!
ИРИНА:
Какво става? ...Виж колко хора са се събрали тук!

КОДРУЦ:
Булчински рокли…

ИРИНА:
няма ли да отидем да видим? Ела да влезем…

КОРИНА:
Този сладолед е много добър!

МИРЧА:
Знам… Наистина ли е добър?..... Когато го ядеш така… ме плашиш, ...направо ме полазват тръпки… 

КОРИНА:
Плаша те? ..Аз?
МИРЧА:
Да, този шоколад е като афродизиак … и не се знае какво може да се случи, ще ми скочиш тук пред хората, а аз няма да мога да ти устоя…
КОРИНА:
наистина ще го направя, ако не намериш някакво решение.

МИРЧА:
Ще намеря…

КОРИНА:
Трябва да отидем във Венеция…

МИРЧА:
Разбира се, че ще отидем до Венеция! ..Момент! Отивам до тоалетна. 

КОРИНА:
Добре!

ПИСИ:
Мирча… 
Мирча
Писи?

Писи
Какво правиш?

МИРЧА:
Ами...нищо, а ти?
ПИСИ:
Дойдох да си взема кафенце…

МИРЧА:
Браво!

ПИСИ:
С кого си?

МИРЧА:
С един приятел…

ПИСИ:
А… добре, радвам се че те видях!

МИРЧА:
И аз! Чао!

ПИСИ:
Чао
КОРИНА: 
Бързо се върна!

МИРЧА:
Да, обадиха ми се, трябва да тръгвам! Имам важна среща!
КОРИНА:
Какво?

МИРЧА:
Имам среща с креативния и с отдела по  маркетинг … трябва да занеса банера… онзи от клиентския отдел… хайде да тръгваме!


ИРИНА:
Ела поне да видим какво става
КОДРУЦ:
Ирина, да се махаме!
ИРИНА:
Кодруц! Да влезем! 
ИРИНА:
Стига, де. Ела да ги поздравиш!  Настоявам! Виж колко красиво са облечени , искам да ги видя! 
ФЛАКАРА:
О, Медальон… боже, Медальон!

КОДРУЦ:
Казах ти да се махаме от тук!
ИРИНА:
Погледни…
ФЛАКАРА:
Боже!

ФЛАКАРА:
Боже!Боже! Медальоне, затвори си очите, не може да видиш булката, носи лош късмет! Спаня, скрий момичето!

ИРИНА:
Познавате ли се?

КРАЙ
Преводач: Наталия Димова
